open-index/open-wikipedia-markdown huggingface dataset:
Լուկաս Լեյվա

**Լուկաս Պեցցինի Լեյվա** (, ), բրազիլացի ֆուտբոլիստ, որը հանդես է գալիս Բրազիլիայի հավաքականի և Լիվերպուլի կազմերում՝ որպես կիսապաշտպան։

## Թիմային կարիերա
Լուկասը իր կարիերան սկսեց Գրեմիո ֆուտբոլային ակումբում, որտեղ իր առաջին մրցաշրջանում օգնեց Գրեմիոյին ունենալու Բրազիլիայի բարձրագույն լիգայում խաղալու իրավունք։ Հաջորդ մրցաշրջանում Գրեմիոն հաղթեց Գաուշուի լիգայում, իսկ Լուկաս Լեյվան արժանացավ Placar ամսագրի հատուկ մրցանակի, որը նախկինում ստացել էին նաև Զիկոն, Ֆալկաոն, Կարեկան, Ռոմարիոն, Կական և Տևեեսը։ 2006 թվականի հոկտեմբերին նա խաղաց իր առաջին խաղը Բրազիլիայի հավաքականի կազմում։
Նրա խաղը 2006 թվականին հետաքրքրեց եվրոպական բազմաթիվ հայտնի թիմերի, որոնց թվում էին Պալերմոն, Ինտերը, Ատլետիկոն և Բարսելոնան։
2007 թվականի հուլիսի 26-ին նա պաշտոնապես համարվեց Լիվերպուլի ֆուտբոլիստ։ Լուկասն Լիվերպուլի կազմում խաղացել է 18 խաղ և հիմնական կազմից դուրս է հանել կենտրոնական կիսապաշտպան Մոմո Սիսոկոյին։ 2010-2011 Մրցաշրջանին Լուկաս Լեյվան ճանաչվել է Լիվերպուլի լավագույն ֆուտբոլիստ։

## Ծանոթագրություններ

Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Գրեմիոյի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Լացիոյի ֆուտբոլիստներ
Ճիչ սերիալի սերիաների ցանկ

***«[[Ճիչ (հեռուստասերիալ)|Ճիչն»]]*** ամերիկական սլեշեր սարսափ հեռուստասերիալ է, որի հեղինակներն են Ջիլլ Բլոտեբոգելը, Դեն Դուորքինը և Ջեյ Բիթին։ Այն ցուցադրվում է MTV հեռուստաալիքով և հիմնված է Քևին Ուիլիամսոնի նույնանուն սլեշեր ֆիլմաշարի վրա։ Սերիալի պրեմիերան եղել 2015 թվականի հունիսի 30-ին։ Ի տարբերություն բնօրինակ ֆիլմի, սերիալում գործողություններն ընթանում են հորինված քաղաք Լեքյվուդում։ երբ երկու դպրոցական աղջիկների համբույրի հոլովակը հայտնվում է ՅուԹյուբում, այն դառնումա է վիրուսային, իսկ այդ ամենը նկարահանողը դաժանորեն պանվում է դիմակ կրող մարդասպանի կողմից, որը շարունակական բնույթ կրող սպանություններից առաջինն է և ուղղված է դեպի Էմմա Դյուվալը (խաղում է Ուիլլա Վիցջերալդը), դեռահաս աղջիկը, ում կյանքը կապված է քաղաքի մռայլ անցյալի հետ։

Հեռուստասերիալի պրեմիերան տեղի է ունեցել 2015 թվականի հունիսի 30-ին, MTV-ով, որը գովեստի արժանացավ բնօրինակ ֆիլմի նախաբանի տեսարանի կերպ սկսելու համար։ 2015 թվականի հուլիսի 29-ին, հայտարարվեց սերիալի երկրորդ եթերաշրջանի մասին, որը ցուցադրվելու էր 2016 թվականի ամռանը։ 2015 թվականի օգոստոսի 30-ին, վերջին էպիզոդի ցուցադրումից մեկ օր առաջ մահացավ սերիալի պրոդյուսեր և «Ճիչ» ֆիլմերի շարքի ռեժիսոր Ուես Քրեյվենը։ Սերիալի վերջաբանը նվիրված է նրա հիշատակին։ Երկրորդ եթերաշրջանը հեռարձակվել է 2016 թվականի մայիսի 30-ին, սակայն այն իր օրիգինալ ընթացքն է ստանում հինգերորդ սերիայից։

2016 թվականի հունիսի 29-ի տվայլներով, ցուցադրվել է «Ճիչ»-ի 15 էպիզոդ։ Երկրորդ եթերաշրջանում նախապատրաստվելու են երկու սերիա ավել, քան առաջինում, որը կհեռարձակվի մինչև 2016 թվականի օգոստոսի 15-ը։

## Սերիալի տեսություն

## Սերիաներ
### Առաջին եթերաշրջան

### Երկրորդ եթերաշրջան

## Scream After Dark!
*Scream After Dark!*-ը թոք-շոու է, որը վարում է Ջեֆրի Սելֆը։ Այնտեղ ցուցադրվում են սերիալի ետնաբեմի նկարահանումները և հյուրերի կողմից «Ճիչ»-ի էպիզոդների քննարկումը։

## Ծանոթագրություններ

Կատեգորիա:Ամերիկյան հեռուստասերիալներ
Զա ռուբեժոմ (այլ կիրառումներ)

**Զա ռուբեժոմ**, կարող է վերաբերել՝

*«Զա ռուբեժոմ», Խորհրդային Միությունում, այնուհետև Ռուսաստանում հրատարակվող արտասահմանյան մամուլի տեսության սկզբում թերթ, այնուհետև` ամսագիր։
*«Զա ռուբեժոմ», Խորհրդային Միությունում լույս տեսած, կապիտալիստական աշխարհի իրադարձությունները լուսաբանած պարբերաթերթ։
Ֆոնտենբլո

**Ֆոնտենբլո** (, [fɔ.tɛn.blo] աղբյուր Բլիտվալդա), ֆրանսիական կոմունա, որը գտնվում է Սեն է Մառն դեպարտամենտի  Իլ դը Ֆրանս երկրամասում։ Ֆոնտենբլոյի կենտրոնը գտնվում է մայրաքաղաք Փարիզից 55 կմ հարավ-հարավ-արևելք։

172 քառակուսի կմ տարածքով Ֆոնտենբլոն Իլ-դը-Ֆրանս երկրամասի տարածքով երկրորդ կոմունան է` Փարիզից հետո։ Կոմունայի տարածքի մեծ մասը զբաղեցնում է Ֆոնտենբլո անտառը, իսկ բնակչությունը կազմում է ընդամենը 15 942 մարդ (1999-ի մարդահամարի համաձայն)։ Ֆոնտենբլոյի բնակիչներն անվանում են իրենց պատմական ինքնանվանմամբ բելլիֆոնտեններ ()։

## Տեսարժան վայրեր
Կոմունայի տարածքում գտնվում են.
* Ֆոնտենբլո դղյակ - Ֆրանսիայի թագավորների նստվայր 12-րդ դարից սկսած, Համաշխարհային ժառանգության հուշարձան (թիվ 160),
* INSEAD բիզնես-դպրոցը, որը հիմնադրվել է 1957 թվականին,
* Ինֆորմատիկայի և կապի բարձրագույն դպրոց (ESIGETEL), որը հիմնադրվել է 1986,
* Ազգային ժանդարմերիայի դատական ոստիկանության մասնագետների պատրաստման պետական կենտրոն (CNFPJ) և Ժանդարմերիայի ճանապարհային անվտանգությունն ապահովող մասնագետների պատրաստման ազգային կենտրոն (CNFSR)
* Ֆոնտենբլոյում էին գտնվում ՆԱՏՕ-ի Կենտրոնական Եվրոպայի շտաբները և ղեկավարման կենտրոնները, որոնք 1968 թվականին Ֆրանսիայի ՆԱՏՕ-ի կազմից դուրս գալուց հետո տեղափոխվեցին Գերմանիա և Նիդերլանդներ
Ամեն տարի Ֆոնտենբլո է այցելում 11 միլիոն զբոսաշրջիկ։ Ֆոնտենբլո անտառում կա ձիարշավարան։

Միայն Ֆոնտենբլո անտառում է աճում արոսենու էնդեմիկ համարվող Sorbus latifolia - «Ֆոնտենբլոյի ծառ>» տեսակը ().

## Հայտնի մարդիկ
* Կլոդ Լեֆևր (1632—1675) — ֆրանսիացի նկարիչ և փորագրիչ։

## Տես նաև
* Ֆոնտենբլոյի դղյակ
* Ֆոնտենբլոյի դպրոց

## Ծանոթագրություններ

Կատեգորիա:Ֆրանսիայի կոմունաներ
Իզերնիա (գավառ)

**Իզերնիա** () գավառը գտնվում է Իտալիայի Մոլիզե մարզում։ Գավառի վարչական կենտրոնը Իզերնիա քաղաքն է, գավառի նախագահն է Լուիջի Բռասիելլոն ()։ Գավառը զբաղեցնում է 1,535,24 կմ² տարածք, բնակչության թվաքանակը կազմում է 86.828՝ 2015 թվականի դրությամբ, բնակչության խտությունը՝ 56,56 մարդ 1 կմ² վրա։ Գավառը ներառում է 52 կոմունա ()՝ նշված Իզերնիա գավառի կոմունաներում։

Իզերնիան հայտնի էր որպես Սամնիտ Ասերնիա ()՝ մինչ մ․թ․ա․ 263 թվականը Հռոմեական տիրապետության տակ ընկնելը։ 9-րդ դարի ընթացքում այն բազմիցս թալանվել էր մուսուլմանական արշավների ընթացքում և տուժել էր 847 թվականի երկրաշարժից՝ ավերելով Իզերնիա և Վենաֆրո քաղաքները։ Չնայած դրան, քաղաքը դարձվել է Եպիսկոպոսական աթոռանիստ, և 964 թվականին շնորհվել է կոմսության կարգավիճակ։ 1979 թվականին հնագիտական պեղումների ժամանակ Իզերնիա քաղաքի մոտ գտնվել էր բնակեցման վկայություններ՝ թվագրված պալեոլիթյան ժամանակաշրջանին՝ ավել քան 736,000 տարի առաջ։

476 թվականին՝ Հռոմի անկումից հետո, Բենեդիկտյանները Իզերնիա գավառում հիմնեցին Սան Վինչենցո լա Վոլտուրնո () վանքը։ Երբ տարածք ներխուժեցին մուսուլմանները՝ 500-900 վանականներ գլխատվեցին նրանց կողմից, և շատերը գերեվարվեցին որպես ստրուկներ։ Չնայած դրան, վանքերը շարունակեցին իրենց գործունեությունը և հասան իրենց գագաթնակետին 11-12-րդ դարերի ընթացքում։ Կելեստինոս V պապը ծնվել է Իզերնիայի մոտակայքում և գավառի տոնակատարության օրը՝ Մայիսի 19-ին։ 1805 թվականի երկաշարժը ավերեց Իզերնիայի եկեղեցին, որը վերակառուցվեց 1837 թվականին։

## Աշխարհագրություն
thumb|left|Սան Վինչենցոյի եկեղեցին
Իզերնիայի գավառը հիմնականում լեռնային տարածք է կենտրոնական Իտալիայում։ Հարավ-արևմուտքից լեռների բարձրությունը նվազում է, և անտառապատ բլուրները ձգվում են դեպի հարթավայրերը, որոնք շրջապատում են Վենաֆրոն։ Հյուսիս-արևելքից Կամպոբասո գավառն է։ Հյուսիսից Լ'Աքվիլա և Կիետի գավառներն են՝ երուսն էլ գտնվում են Աբրուցո մարզում։ Արևմուտքից Ֆրոզինոնե գավառն է Լացիո մարզում, իսկ հարավից՝ Կազերտա գավառը Կամպանիայում։

Գավառում կա չորս լեռնաշղթաներ և Աբրուցոի ազգային պարկը։ Գավառի ամենաբարձր գագաթը Մոնթե Մարեն է (Monte Mare)՝ 2,020 մ։ Գլխավոր գետերն են Վոլտուրնոն և Տրիգնոն, որոնք թափվում են Ադրիատիկ ծով։ Սան Վինչենցոյի եկեղեցու լիճը կառուցված է արհեստական ջրամբարով՝ ուժեղացնելու ՀԷԿ սխեման։

Մարզի տնտեսությունը ավանդաբար հիմնված է գյուղատնտեսության վրա։ Հողատարածությունները շատ փոքր են, և արտադրվում են խաղողի, ձիթենու, բանջարեղենի, մրգերի և կաթնամթերքի արտադրանքներ։ Ավանդական մթերքները աճում են գավառում՝ ներառելով նաև հատիկաընդեղեն () և հացահատիկային () բույսեր։ Թինթիլիա () խաղողը աճեցվում է մարզի կարմիր գինու () արտադրության համար։

## Ծանոթագրություններ

## Արտաքին հղումներ
*Պաշտոնական կայք էջը 

Կատեգորիա:Իտալիայի գավառներ
Դևիդ Իգնեշիուս

**Դևիդ Իգնեշիուս** (, ), հայկական ծագմամբ ամերիկացի գրող և լրագրող։ «Վաշինգտոն Փոստ» օրաթերթի սյունակագիր։

## Կենսագրություն
Դևիդ Իգնեշիուսը ծնվել է Մասաչուսեթսում։ Դևիդի հայրը եղել է Միացյալ Նահանգների Ռազմածովային ուժերի նախարար։ Պապը՝ Հովսեփ Պիղատոսյանը և տատը Լիզա Ժամկոչյանը եղել են Արևմտյան Հայաստանի Խարբերդ նահանգից և ականատես են եղել եղեռնին։
Դևիդը ավարտել է Սբ․ Ալբանայի դպրոցը և 1973 թվականին դարձել Հարվարդի համալսարանի շրջանավարտ, որտեղ էլ ստացել է «Ֆրանկ Նոքսի» կրթաթոշակ։ Այնուհետև շարունակել է ուսումը Քեմբրիջի համալսարանում և ստացել տնտեսագետի վկայական։ «Վաշինգտոն փոստում» նրա սյունակը հիմնականում վերաբերվում է համաշխարհային քաղաքական, տնտեսական և միջազգային հարաբերությունների հետ կապված հարցերին։ Աշխատելով «Washington Monthly» պարբերականում, այնուհետև՝ «Wall Street Journal»-ում, որտեղ եղել է Մերձավոր Արևելքի հարցերով թղթակից՝ նա ձեռք է բերում իր լրագրողական կարիերան։ 1986 թվականից մինչ օրս նա աշխատում է «Վաշինգտոն Փոստ» օրաթերթում և հոդվածներ է հրապարակում «The New York Times Magazine», «The Atlantic Monthly», «Foreign Affairs» և «The New Republic» պարբերականներում։ 1984 թվականից եղել է միջազգային հարաբերությունների խորհրդի անդամ։ 1984-1990 թվականներին եղել է Սենտ Օլբանսսկի դպրոցի կառավարման խորհրդի անդամ։ 2000 թվականից եղել է գերմանական Մարշալի հիմնադրամի հոգաբարձուների խորհրդի անդամ։ Նա Լոնդոնի Ռազմավարական հետազոտությունների միջազգային ինստիտուտի խորհրդի անդամ է, 2006 թվականից` նրա ամերիկյան մասնաճյուղի տնօրենը։ Դևիդ Իգնեշիուս «Ստերի մարմինը» վիպակը էկրանավորվել է դերասաններ Լեոնարդո ԴիԿապրիոյի և Ռասել Քրոուի մասնակցությամբ։ Ամուսնացած է, ունի երեք դուստր։

## Մասնակցությունը «Ընդդեմ ցեղասպանության հանցագործության» երկրորդ գլոբալ ֆորումին
Դևիդ Իգնեշիուսը ներկա է եղել 2016 թվականի ապրիլի 22-ին և 23-ին Երևանում տեղի ունեցած «Ընդդեմ ցեղասպանության հանցագործության» երկրորդ գլոբալ ֆորումին և ֆորումի բացման ժամանակ հանդես է եկել այս խոսքերով.

## Ուշագրավ միջադեպ
2009 թվականին Դավոսում համաշխարհային տնտեսական ֆորումին Դևիդ Իգնեշիուսը, լինելով Շիմոն Պերեսի և Ռեջեփ Թայիփ Էրդողանի բանավեճի մոդերատորը, ընդհատում է Ռեջեփ Թայիփ Էրդողանին՝ նշելով, որ պետք է հետևել կանոնակարգին։ Էրդողանը բողոքում է, որ Շիմոն Պերեսին ավելի շատ ժամանակ էր տրվել, քան իրեն՝ խնդրում է Դևիդ Իգնեշիուսին թույլատրել իրեն մի անգամ էլ ելույթ ունենա։ Էրդողանը շարունակելով մեղադրել Պերեսին՝ նշելով. 
Իգնեշիուսը պատասխանում է, որ, ժամանակը սուղ է և չենք կարող նորից քննարկենք,և մարդիկ պետք է ճաշեն։ Այս խոսքերից հետո Ռեջեփ Թայիփ Էրդողանը վեր է կենում տեղից և ասում. 

400px
*[[Ռեջեփ Թայիփ Էրդողան]]ը հեռանում է դահլիճից։ *

## Գրքեր
* The Director
* The Increment
* The Sun King
* The Bank of Fear
* Agents of Innocence
* Bloodmoney
* Body of Lies
* A Firing Offense
* Siro

## Ծանոթագրություններ

Կատեգորիա:Ամերիկահայ արձակագիրներ
Կատեգորիա:Ամերիկահայ լրագրողներ
Կատեգորիա:Ամերիկացի սյունակագիրներ
Կատեգորիա:Ամերիկացի տղամարդ վիպասաններ
Կատեգորիա:Քեմբրիջի համալսարանի շրջանավարտներ
Կատեգորիա:Ամերիկահայ գրողներ
Թուրքական անուն

Թուրքիայում անձանց լրիվ անվանումը կազմված է անունից և ազգանունից։ Ազգանունները սկսել են օգտագործել միայն 20-րդ դարի առաջին կեսից` «Ազգանունների մասին» օրենքի ընդունումից հետո։ Մինչ այդ առավել տարածված էր արաբական անվանական ձևը։ 
Թուրքական անվանունների մեծ մասը ուներ արաբական, թյուրքական և պարսկական ծագումնաբանություն, և անվանումների մեծամասնությունը հստակ իմաստ են պարունակում։ Այսպես, Թուրքիայում ամենատարածված անվանումներից մեկը *Մեհմեդն* է (նույնն է, ինչ *Մուհամմեդը* ) արաբերենից թարգմանվում է որպես «գովեստի արժանի», իսկ կանացի *Այլին* () անվանումը որպես «լուսնային փառապսակ»։ Նույն ձևով թարգմանվում են նաև ազգանունները։ Այսպես *Ակգյուլ* () ազգանունը թարգմանվում է որպես «սպիտակ վարդ։ Որոշ անվանուններ կարող են օգտագործվել և որպես անուն, և որպես ազգանուն։

Շատ թուրքական անուններ արտահայտում են ժամանակի այն պահը, երբ ծնվել է երեխան։ Օրինակ, *Ջումա* ()` «ուրբաթ», *Ռամազան* () ` «Ռամադան» և այլն։ Օրվա տարբեր պահերը նույնպես իրենց արտացոլումն կարող են ունենալ անվանումների մեջ, օրինակ, *Շաֆակ* ()` «լուսաբաց», *Տան* ()` «մթնշաղ» և այլն։

Թուրքերի մոտ տարածված են նաև ղուրանական ծագմամբ, պատմական դեմքերի, զորահրամանատարների և քաղաքական գործիչների անունները։ Օրինակ, *Աբդուլահ* (), *Աբդուրահման* (), *Ահմեդ* (), *Ալի* (), *Բեքիր* (), *Այշե* (), *Ֆաթմա* (), *Խադիջե* (), *Մեհմեդ* (), *Մուստաֆա* (), *Օմեր* () և *Ռեսուլ* ()։

Գոյություն ունեն նաև անուններ, որոնք առաջացել են այս կամ այն աշխարհագրական, բնակլիմայական, աստղագիտական անվանումներից։ Այսպես, *Դաղ* ()` «լեռ», *Գյոք* ()` «երկինք», *Դենիզ* ()` «ծով», *Այ* ()` «լուսին», *Գյուն* ()` «օր», *Յըլդըզ* ()` «աստղ», *Գյունեշ* ()` «արև», *Այնուր* ()` «լուսնի լույս », *Կորայ* ()` «կարմիր լուսին», *Շենայ* ()` «ուրախ լուսին», *Յըլդըրըմ* ()` «կայծակ»։ Այստեղ հատկապես տարածված են գետերի անվանումների կիրառումը որպես մարդու անուն։ Օրինակ, *Ֆըրաթ* ()` «Եփրատ», *Դիջլե* ()` «Տիգրիս», *Տունա* ()` «Դանուբ», *Մերիչ* ()` «Մարիցա» և *Պընար* ()` «Պինար»։

## Պատմություն
1934 թվականի հունիսի 21-ին Թուրքիայի նախագահ Մուստաֆա Քեմալ Աթաթուրքը ստորագրեց «Ազգանունների մասին» օրենքը։ Համաձայն օրենքի, Թուրքիայի բոլոր քաղաքացիները պետք է ստանային ազգանուններ։ Ի հավելումն սրա, 1934 թվականի նոյեմբերի 26-ին ընդունվեց «Անուններին տիտղոս կամ կոչում ավելացնելն արգելելու մասին» օրենքը։ Սույն օրենքի համաձայն Մուստաֆա Քեմալը ստացավ Աթաթուրք ազգանունը ()` «թուրքերի հայր»։

Որոշ ազգանուններ ի հայտ եկան անձանց մասնագիտություններից և մասնագիտացումներից։ Այսպես Բեյզատ ազգանունը ստուգաբանվում է որպես բեյ` զինհրամանատար և զատ` ցեղ բառերից։

## Ծանոթագրություններ

Կատեգորիա:Թուրքիա
Կատեգորիա:Թուրքերեն
Կատեգորիա:Թուրքիայի մշակույթ
Ֆոնտենբլոյի պայմանագիր (1814)

**Ֆոնտենբլոյի պայմանագիր**, կնքվել է 1814 թվականի ապրիլի 11-ին Ֆոնտենբլոյի դղյակում  մի կողմից Նապոլեոն Բոնապարտի և մյուս կողմից Ավստրիական ու Ռուսական կայսրությունների, ինչպես նաև Պրուսական թագավորության ներկայացուցիչների մեջ, որի համաձայն դաշնակիցները հեռացնում էին Նապոլեոնին Ֆրանսիական կայսրության գահից և աքսորում նրան Էլբա կղզի։

## Նապոլեոնի հրաժարումը գահից
1814 թվականի մարտի 31-ին Փարիզի կապիտուլյացիայից հետո Ֆրանսիայի սենատն ապրիլի առաջին օրերին դեկրետ է ընդունում Նապոլեոնին գահից զրկելու մասին։ 1814 թվականի ապրիլի 4-ին Ֆոնտենբլոյի դղյակում Նապոլեոն իր մարշալների ճնշման տակ ստորագրում է հայտարարություն ձևականորեն հրաժարվելով գահից հօգուտ որդու` Նապոլեոն II, իսկ խնամակալ է նշանակում կնոջը` Մարիա-Լուիզային, սակայն դաշնակիցները մերժում են գահից հրաժարվելու այս պայմանները։

Ալեքսանդր I պնդմամբ 1814 թվականի ապրիլի 6-ին Նապոլեոնը ստորագրում է փաստաթուղթ որով հրաժարվում է Ֆրանսիայի գահից իր և իր հաջորդների անունից։ Նույն օրը Սենատը թագավոր է հռչակում Լյուդովիկոս XVIII-ին։

## Ֆոնտենբլոյի պայմանագրի պայմաններ
աջից|մինի|Ֆոնտենբլոյի դղյակի այն սենյակը, որտեղ կնքվել է պայմանագիրը
Նապոլեոնի գահից հրաժարումի պայմանների քննարկումը Ռուսաստանի, Պրուսիայի, Ավստրիայի, Հունգարիայի և Բոհեմիայի ներկայացուցիչների միջև շարունակվեց մինչև 1814 թվականի ապրիլի 11-ը։ Պայմանագրի համաձայն Նապոլեոնը և Մարիա-Լուիզան պահպանում էին կայսեր և կայսրուհու տիտղոսները, սակայն զրկվում էին Ֆրանսիայի նկատմամբ իշխանությունից։ Նրանց ժառանգներին նույնպես արգելվում էր հակավնել Ֆրանսիայի գահին։ Նապոլեոնի տիրապետությանն էր հանձնվում Էլբա կղզին, որի ինքնավարությունը երաշխավորվում էր դաշնակիցների կողմից, ինչպես նաև Նապոլեոնին իրավունք էր տրվում ունենալ անձնական թիկնազոր բաղկացած ոչ ավելի քան 400 մարդուց։ Մարիա-Լուիզան որպես անձնական տիրույթ էր ստանում իտալական Պարմա, Պիաչենցա և Գուաստալլու հերցոգությունները, որոնք կարող էր ժառանգել նրա արու զավակը։ Ֆրանսիայում Նապոլեոնի անշարժ գույքը և արքայական գանձերը անցնում էին Ֆրանսիայի թագավորությանը։

## Մեծ Բրիտանիայի հատուկ կարծիք
Բրիտանական ներկայացուցիչները հրաժարվեցին ստորագրել պայմանագիրը քանի որ դրանով ճանաչվում էր Նապոլեոնի կայսերական տիտղոսը, մինչդեռ Մեծ Բրիտանիայի արքան համարում էր նրան բռնատիրող։ Սրանից բացի բրիտանական կառավարության կարծիքով Էլբա կղզին հարմար չէր Նապոլեոնին աքսորելու համար, քանզի այն շատ մոտ էր գտնվում Ֆրանսիայի և Իտալիայի ափերին, որտեղ Նապոլեոնն ուներ մեծաքանակ աջակիցներ։

## Տես նաև
* Փարիզի գրավումը (1814)

## Արտաքին հղումներ
* [//ru.wikisource.org/wiki/en:Treaty of Fontainebleau (1814) Ֆոնտենբլոյի պայմանագրի տեքստը] 
* [//ru.wikisource.org/wiki/ru:Договор в Фонтенбло (1814) Ֆոնտենբլոյի պայմանագրի տեքստը] 

Կատեգորիա:1814
Կատեգորիա:Պայմանագրեր այբբենական կարգով
Կատեգորիա:Ռուսական կայսրության պայմանագրեր
Կատեգորիա:Ռուսաստանի խաղաղության պայմանագրեր
Սուրբ Նաումի վանք

**Սուրբ Նումի վանք** (), ուղղափառ վանք Մակեդոնիայում։ Անվանվել է ի պատիվ հիմնադրի՝ սուրբ Նաումի։ Տեղադրված է Օխրիդ լճի ափին՝ Օխրիդ քաղաքից 29 կմ հարավ։

Օխրիդ լճի տարածքը, այդ թվում և Սուրբ Նաումի վանքը, Մակեդոնիայի ամենահայտնի զբոսաշրջային կենտրոններից է։

## Պատմություն
Վանքը հիմնադրվել է Բուլղարական կայսրությունում 905 թվականին Սուրբ Նաումի կողմից։ Նա թաղված է հենց այս վանքում։ 

Սկսած 16-րդ դարից վանքում գործում էր հունական դպրոց։ 1912-1925 թվականներին վանքն իր շրջակայքով պատկանում էր Ալբանիային ()։ 1925 թվականին, որպես բարի կամքի նշան, այն հանձնվեց Հարավսլավիային։

## Արվեստում
Ռեբեկա Ուեսթը 1937 թվականին վանք իր այցելության մասին առանձին գլուխ է նվիրել «*Black Lamb and Grey Falcon*» գրքում։

## Պատկերներ

File:Kodika od 1855 godina.jpg|Ձեռագիր վանքից
File:Св Наум.JPG|Վանքի արտաքին հարդարանքը
File:Church of St. Naum.jpg|Վանքը Օխրիդ լճից
File:Complex St. Naum 19.JPG|Լճի տեսարանը վանքից
File:St. Naum Monastery 51.JPG|Գմբեթը ներսից


## Ծանոթագրություններ

## Արտաքին հղումներ
* 360macedonia.com Վանքի վիրտուալ համայնապատկերներ <br> 
* Սուրբ Նաումի վանքի ֆոտո-էսսե<br>  

Կատեգորիա:10-րդ դարի հիմնադրումներ
Կատեգորիա:10-րդ դարում հիմնադրված քրիստոնեական վանքեր
Կատեգորիա:Բյուզանդական ճարտարապետություն
Կատեգորիա:Հյուսիսային Մակեդոնիայի եկեղեցիներ
Բենկեն

**Բենկեն** (), կոմունա Շվեյցարիայի Համադաշնության Ցյուրիխի գավառում։

Բնակավայրը գտնվում է Շվեյցարիայի գերմանախոս հատվածում։ Բնակավայրի տարածքը կազմում է 5,67 կմ²։ Հիմնական բնակիչները՝ շվեյցարացիներ։

Ըստ 2007 թվականի մարդահամարի տվյալների շվեյցարական այս բնակավայրում բնակվում էր 750 մարդ։ Հեռախոսային կոդն է +41 52, իսկ փոստային ինդեքսը՝ 8450:

## Ծանոթագրություններ

Կատեգորիա:Շվեյցարիայի կոմունաներ
Մարիա Աննա Իսպանացի

**Մարիա Աննա Իսպանացի** (, ), իսպանացի ինֆանտա, Սրբազան Հռոմեական կայսրության և Հունգարիայի թագավոր Ֆերդինանդ III-ի առաջին կինը։

## Ծնողներ
Մարիա Աննան Իսպանիայի թագավոր Ֆիլիպ III-ի և Մարգարիտա Ավստրիացու կրտսեր դուստրն է՝ Ֆրանսիայի թագուհի Աննա Ավստրիացու և Պորտուգալիայի թագավոր Ֆիլիպ IV-ի քույրը։

## Ամուսնություն
1620-ական թվականներին Կառլ I-ը այցելում է Մադրիդ, որպեսզի հանդիպի Մարիա Աննա Իսպանացու հետ։ Սակայն նրանց միությունը չի ստացվում, քանի որ Կառլ I-ը հրաժարվում է ընդունել կաթոլիկությունը, իսկ Մարիա Աննան բացառում է հերետիկոսի հետ ամուսնությունը։

1631 թ. փետրվարի 20-ին Մարիա Աննան ամուսնացել է իր կուզենի՝ ապագա Ֆերդինանդ III-ի հետ, ով ուներ 6 երեխա։

## Ծանոթագրություններ

Կատեգորիա:Թագավորների դուստրեր
Կատեգորիա:Ծննդաբերելիս մահացածներ
Զորաց եկեղեցի

**Զորաց եկեղեցի** կամ **Սուրբ Ստեփանոս եկեղեցի**, եկեղեցի Հայաստանի Վայոց ձորի մարզի Եղեգիս գյուղում՝ կառուցված 1303 թվականին Օրբելյան իշխանների կողմից։

## Պատմություն
Եկեղեցին գտնվում է Եղեգիս գյուղի արևելյան եզրին` տեղակայված Եղեգնաձորից 18 կմ դեպի հյուսիս։ Այն կառուցվել է 14-րդ դարում (1303 թվականին) Սյունյաց իշխան Տարսայիճ Օրբելյանի (որն Արենիում ապարանք ուներ) թոռան՝ Ստեփանոս Տարսայիճ եպիսկոպոսի կողմից։ 

Այդ ժամանակ Հայաստանը հեծում էր մոնղոլների լծի տակ (մոտավորապես 1242-1344 թվականներ) և նրանց պահանջով հայոց իշխանները պետք է մարտնչեին մամլուքների և դավադիր թուրքական ցեղերի դեմ, որոնք մրցակցում էին թագավորության հարուստ հողերի համար։

## Կառուցվածք
Ուսումնասիրողները կարծում են, որ այն *զինվորական* եկեղեցի է եղել։ Այն առանձնանում են յուրահատուկ կառուցվածքով՝ խորանի բարձրությունը հավասար է ձիու վրա նստած մարդու բարձրությանը։ Մարտի մեկնելուց առաջ զինվորներն այստեղ երդում են տվել և օրհնություն ստացել, որից էլ եկեղեցին ստացել է իր **Զորաց** անունը։ 

Եկեղեցին համարվում է բաց խորան, եռակամար է` երկու սյուներով, երկու կից ավանդատներով, դրսից ուղղանկյուն հորինվածքով։ Երեք մասի բաժանված միակ արևելյան բեմով եկեղեցին է։  

Եկեղեցին ամբողջովին պարսպապատ է կիկլոպյան քարերով, գլխավոր մուտքը արևելյան կողմից է։ Պարսպի միայն դարպասի վերևի քարն է սրբտաշ։ 

Ծածկասալերի ստորին եզրերը զարդանախշվել են, որի վերին մասում էլ արձանագրություններ կան։ Արձանագրություններ կան նաև խորշերում, որոնք հիմնականում Ստեփանոս Օրբելյանի տոհմածառին են նվիրված։

Տարածքում կան 9-10-րդ դարերի խաչքարեր։ 

2006-2007 թվականներին Հայաստանի Հանրապետության Գիտությունների Ազգային ակադեմիայի հնագիտության և ազգագրության ինստիտուտի միջին դարերի հնագիտության բաժնի վարիչ Հուսիկ Մելքոնյանի ղեկավարած արշավախումբը մասնակի պեղումներ է իրականացրել հուշարձանի տարածքում։ 

## Ներկա վիճակ
Զորաց եկեղեցին այսօր գտնվում է կանգուն վիճակում։ Եկեղեցին մի անգամ վերանորոգվել է միջնադարում, վերանորոգվել են բեմական մասը, քիվերը, ծածկասալերը։ Հետագայում երկրորդ անգամ վերանորոգվել է 1970-ական թվականներին։ 

2024 թվականին սկսվել են եկեղեցու վերականգնողական, բարեկարգման աշխատանքներ։

## Հետաքրքիր փաստեր
1987 թվականին Զորաց եկեղեցու տարածքում նկարահանվել է «Ճանապարհ դեպի Սասունցի Դավիթ» գեղարվեստական ֆիլմի *Դավթի և Մսրա Մելքիքի կռվի տեսարանը* (28 րոպեից)։

## Գրականություն
* Ստեփանոս Օրբելյան «Սյունիքի պատմություն» 1986 
* Սեդրակ Բարխուդարյան «Դիվան հայ վիմագրության» ՀԱՏ 4, 1973 թ.
* Համբարձում Կարապետյան «Վայոց ձորն ու նրա հուշարձանները», 2012 թ. էջ 91

## Պատկերասրահ

File:Զորաց եկեղեցի (Gor Navoyan).jpg|thumb|Զորաց եկեղեցի



## Ծանոթագրություններ

## Արտաքին հղումներ
* Եկեղեցին Վայոց ձոր ագրո կայքում 
* Եկեղեցին կայքում 
* 

Կատեգորիա:13-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Վայոց ձորի թեմի վանքեր և եկեղեցիներ
Հետխաղյա 11-մետրանոցներ (ֆուտբոլ)

300px|մինի
**Հետխաղյա 11-մետրանոցներ**, մեթոդ, որի օգնությամբ որոշվում է ֆուտբոլային հանդիպման հաղթողը, եթե հիմնական և լրացուցիչ ժամանակները ավարտվել են ոչ ոքի։ Հետխաղյա 11-մետրանոցների ժամանակ ամեն թիմ իրացնում է 11-մետրանոց հարվածներ որոշված քանակությամբ (5 ՖԻՖԱ-ի կողմից ղեկավարվող ֆուտբոլում), իսկ դարպասները պաշտպանում է միայն թիմի դարպասապահը։ Ամենաշատ 11-մետրանոց իրացրած թիմը դառնում է հաղթող։ Խաղի ժամանակ իրացվելիք 11-մետրանոցներից հետխաղյան ունի որոշ տարբերություններ։ Դրանցից մեկը այն է, որ հարվածից հետո միայն դարպասապահը իրավունք ունի դիպչել գնդակին, իսկ այլ ֆուտբոլիստ իրավունք չունի հարվածելու գնդակին։

Այս մեթոդը այժմ կիրառվում է ՖԻՖԱ-ի կողմից վերահսկվող բոլոր մրցաշարերում, որտեղ անհրաժեշտ է որոշել հաղթողին։ 1970-ականներից կիրառվող այս մեթոդը շատերին չի գոհացնում, քանի որ այն ավելի շատ հիմնված է բախտի վրա քան պատրաստվածության։

## Ընդհանուր պատկեր
Հետխաղյա 11-մետրանոցների հարվածաշարի ժամանակ մարզիկները, բացի դարպասապահից և հարվածը իրականացնողից մյուս ֆուտբոլիսները պետք է գտնվեն դաշտի կենտրոնում։ Պաշտպանվող թիմի դարպասապահը պետք է գտնվի դարպասային գծի մոտ, իսկ մրցավարի օգնականը դարպասային հրապարակից դուրս, այ իսկ մյուս թիմի դարպասապահը մրցավարից մի քիչ հեռու։ Գոլի հեղինակ դարձած ֆուտբոլիստի անձնական վիճակագրությունում գոլը չի հաշվարկվում։

Ոչ ոքի արդյունքը ընդունելի է ֆուտբոլում։ Հետխաղյա 11-մետրանոցները կիրառվում են այն մրցույթներում, որտեղ անպայման պետք է որոշվի հանդիպման հաղթողը, այն հիմնականում կիրառվում է փլեյ-օֆֆ փուլերում, որտեղ որոշվում է ով պետք է անցնի հաջորդ փուլ կամ դառնա մրցույթի հաղթող։ Սովորաբար մինչ 11-մետրանոցները խաղարկվում է ավելացված ժամանակ, սակայն ոչ բոլոր դեպքերում, բացառություններ են Կոպա Լիբերտադորեսի, Անգլիայի ֆուտբոլի սուպերգավաթի և Ֆուտբոլային լիգայի գավաթի խաղարկությունները, որտեղ չի կիրառվում լրացուցիչ ժամանակը և հետխաղյա 11-մետրանոցները կարող են խաղարկվել հիմնական ժամանակի ավարտից անիմջապես հետո։ Որոշ դեպքերում 11-մետրանոցներ կարող են կիրառվել նաև խմբային փուլի արդյունքներից հետո, երբ թիմերի բոլոր մյուս միավորները հավասար են, այսպես պատահել է 2003 թվականի ՈՒԵՖԱ կանանց մինչև 19 տարեկանների առաջնությունում։

## Ծանոթագրություններ

Կատեգորիա:Ֆուտբոլային եզրույթներ
Կատեգորիա:Ֆուտբոլի կանոններ
Գուզել Յախինա

**Գուզել Շամիլևնա Յախինա** (, , , Կազան, Ռուսաստան), թաթարական ծագմամբ ռուս գրող, ով լայն ճանաչում է ձեռք բերել իր առաջին՝ Զուլեյխան բացում է աչքերը վեպով։

## Կենսագրություն
Գուզել Յախինան ծնվել է 1977 թվականի հունիսի 1-ին Կազան քաղաքում։ Ավարտել է Թաթարական պետական հումանիտար-մանկավարժական համալսարանի օտար լեզուների ֆակուլտետը։ 1999 թվականից բնակվում է Մոսկվայում։ Աշխատել է գովազդի և մարքեթինգի ոլորտում։ 2015 թվականին ավարտել է Մոսկվայի կինոյի դպրոցի սցենարի ֆակուլտետը։ Հրատարակվել է «Нева» և «Октябрь» պարբերականներում, իսկ «Сибирские огни» ամսագրում լույս են տեսել նրա առաջին՝ «Զուլեյխան բացում է աչքերը» վեպից, որոշ հատվածներ։ Անձնական միջոցներով իր վեպը հրատարակելու անհաջող փորձից հետո՝ հեղինակը դիմել է գրական գործակալների օժանդակությանը, որոնց օգնությամբ էլ վեպը լույս է տեսել և ջերմ ընդունելություն գտել գրաքննադատների և գրական հասարակության կողմից։ Այժմ Գուզել Յախինայի «Զուլեյխան բացում է աչքերը» վեպը թարգմանվում է 16 լեզուներով։

## Մրցանակներ
* 2015 - «Տարվա գիրք» («Книга года»)
* 2015 - «Յասնայա Պոլյանա» («Ясная Поляна»)
* 2015 - «Մեծ գիրք» («Большая книга»)

## Ծանոթագրություններ

## Արտաքին հղումներ
* Գուզել Յախինա
* Գուզել Յախինա
* Newmag-ը ներկայացնում է Գուզել Յախինայի «Զուլեյխան բացում է աչքերը» վեպի հայերեն հրատարակությունը

Կատեգորիա:«Մեծ գիրք» մրցանակի դափնեկիրներ
Կատեգորիա:Կին սցենարիստներ
Կատեգորիա:ՌԴ կառավարության մրցանակի դափնեկիրներ մշակույթի բնագավառում
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս թարգմանիչներ
Կատեգորիա:Ռուս սցենարիստներ
Մանվել Գևորգյան

**Մանվել Արմենի Գևորգյան** (), Արցախի ՊԲ զինվոր։ Մասնակցել է Քառօրյա պատերազմին։

## Կենսագրություն
### Կյանք և ուսում
Ծնվել է մայիսի 14-ին 1997 թվականին Երևանում։ Մայրը՝ Նաիրա Գևորգյան, հայրը՝ Արմեն Գևորգյան, քույրը՝ Սոնա Գևորգյան։

2003 թվականից սովորել է Երևանի թիվ 198 ավագ դպրոցում, որն ավարտել է 2014 թվականին։

2014 թվականին ընդունվել է Երևանի ֆիզիկական կուլտուրայի հայկական պետական ինստիտուտի ադապտիվ ֆիզկուլտուրայի բաժինը։

2005 թվականից զբաղվել է կարատեով։ 2006 թվականին եղել է Եվրոպայի առաջնության չեմպիոն։

### Զինվորական Ծառայություն
Մանվել Գևորգյանը պարտադիր ժամկետային զինծառայության է անցել 2015/1 զորակոչով Շենգավիթի Զինկոմիսարիատից։ 2015 թվականի հուլիսի 7-ին զորակոչվել էր բանակ։ Ծառայում էր Արցախի Հանրապետությունում։ Ստացել էր կրտսեր սերժանտի կոչում։

### Ղարաբաղա-ադրբեջանական պատերազմ
2016 թվականի ապրիլի 1-ի լույս 2-ի գիշերը Ադրբեջանի զինված ուժերը հարձակում են գործում Արցախի Հանրապետության վրա։ Մանվել Գևորգյանը ապրիլի 1-ից եղել է դիրքերում (Մարտունի 3 առաջնագիծ)։ Ապրիլի 14-ին շուրջ 30 հոգուց բաղկացած ադրբեջանական խումբը հարձակում է գործում դիրքի վրա։ Դիրքում եղել են երկու հոգով և կապի ոչ մի միջոց չունենալով չեն կարողացել զեկուցել իրավիճակի մասին։ Երկուսով անցել են պաշտպանության, թշնամու նռնակից զոհվել է ընկերը, միայնակ մնալով շարունակել է դիրքի պաշտպանությունը, սկսելով կրակել շարժական թիրախի ձևոև, որպեսզի թշնամին մտածի, թե դիրքում մի քանի զինվոր կա։ Նկատելով, որ փամփուշտները վերջանում են, սկսում է լիցքավորել և լիցքավորման ժամանակ զոհվում է ձախ կողքի շրջանում հրազենային վնասվածքից։

Անձնազոհ քայլով Մանվել Գևորգյանը նաև փրկել է թիկունքից օգնության հասած հայկական ուժերի զինվորներին։

### Հուղարկավորություն
Ապրիլի 16-ին տեղի ունեցավ Մանվել Գևորգյանի հուղարկավորությունը Եռաբլուր զինվորական պանթեոնում։Հոգեհանգիստը տեղի ունեցավ տանը։

## Պարգևներ
Ապրիլի 17-ին Մանվել Գևորգյանը ԼՂՀ նախագահ Բակո Սահակյանի կողմից պարգևատրվել է Արցախի Հանրապետության «Արիության» պետական մեդալով։

Մայիսի 28-ին Հայաստանի նախագահ Սերժ Սարգսյանի կողմից պարգևատրվել է Հայաստանի «Մարտական ծառայություն» պետական մեդալով։

## Ծանոթագրություններ

Կատեգորիա:Արցախի Հանրապետության Պաշտպանության բանակի կրտսեր սերժանտներ
Կատեգորիա:ՀՀ զինված ուժերի կրտսեր սերժանտներ
Կատեգորիա:Մարտական ծառայության մեդալակիրներ
Կատեգորիա:Քառօրյա պատերազմի մասնակիցներ հայկական կողմից
Զլատկո Յունուզովիչ

**Զլատկո Յունուզովիչ** (գերմ․՝ Zlatko Junuzović, ), ավստրիացի ֆուտբոլիստ, կիսապաշտպան, բոսնիական ծագմամբ։ Հանդես է գալիս գերմանական «Վերդերում» և Ավստրիայի ազգային հավաքականում։

## Ակումբային կարիերա
### «Գրաց»
2005 թվականի մայիսի 14-ին Զլատկո Յունուզոլիչը իր դեբյուտն է նշել ավստրական «*Գրաց*» ֆուտբոլային ակումբի կազմում՝ 74-րդ րոպեին փոխարինման դուրս գալով «Շտուրմայի» դեմ խաղում։ Նույն մրցաշրջանում նա իր դեբյուտը նշեց նաև եվրոգավաթների խաղարկություններում։

2007 թվականին Զլատկոն տեղափոխվել է «Ավտրիա Կերտեն» ֆուտբոլային ակումբ։ Թիմի կազմում 2010/11 մրցաշրջանում ճանաչվել է Ավստրիայի տարվա լավագույն ֆուտբոլիստ։

2012 թվականի հունվարի 27-ին Յունուզովիչը պայմանագիր է կքնել գերմանական «Վերդերի» հետ։ 2012 թվականի հունվարի 30-ին նա պաշտոնապես ներկայացվել է որպես գերմանակն ակումբի ֆուտբոլիստ։

## Միջազգային կարիերա
Ավստրիայի ազգային հավաքականի կազմում իր դեբյուտը Զլատկոն նշել է 2006 թվականի մարտի 1-ին՝ Կանադայի հավաքականի դեմ ընկերական խաղում։

2007 թվականի հուլիսին մասնակցել է Կանադայում կայացած աշխարհի երիտասարդական առաջնությանը, որտեղ ավստրիացիները գրավել են 4-րդ հորիզոնականը։

Ընդգրկվել է Եվրո 2008-ին մասնակցող հավաքականի կազմում, բայց արդյունքում չի մասնակցել ոչ-մի հանդիպման։

## Ակումբային վիճակագրություն

## Ձեռքբերումներ
* Ավստրիայի տարվա լավագույն ֆուտբոլիստ - 2010

## Ծանոթագրություններ

## Արտաքին հղումներ
* Զլատկո Յունուզովիչի պաշտոնական կայքը 
* Էջը fussballdaten.de
* Վիճակագրությունը national-football-teams.com կայքում

Կատեգորիա:1987 ծնունդներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Սեպտեմբերի 26 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վերդերի ֆուտբոլիստներ
Սեդրիկ

**Սեդրիկ Ռիկարդու Ալվեշ Սուարես** (, ), պորտուգալացի ֆուտբոլիստ, Պորտուգալիայի հավաքականի և անգլիական «Սաութհեմփթոն» ակումբի աջ պաշտպան։

## Ակումբային կարիերա
### Սպորտինգ
Ծնվել է Գերմանիայի Բադեն-Վյուրթեմբերգ երկրամասի Զինգեն քաղաքում, պորտուգալացի իմմիգրանտների ընտանիքում, իսկ ընտանիքը պատմական հայրենիք վերադարձել այն ժամանակ, երբ Սեդրիկը 2 տարեկան էր։ «Սպորտինգ Լիսաբոնի» երիտասարդական թիմում սկսել է խաղալ 1999 թվականից։

Պորտուգալիայի առաջնությունում Սեդրիկը դեբյուտել է 2011 թվականի մայիսի 8-ին, «Վիտորիայի» դեմ խաղում։ 2011-12 մրցաշրջանում վարձավճարով տեղափոխվեց Պորտուգալիայի առաջնությունում հանդես եկող «Ակադեմիկա» ակումբ, որտեղ մեկնարկային կազմում հայտնվում էր շատ հաճախ։ 90 րոպե խաղացել է «Ակադեմիկայի» համար հաղթական Պորտուգալիայի գավաթ 2011-12-ի եզրափակչում։

Հետագոյում, վերադառնալով Լիսաբոն, Սեդրիկը մի քանի մարզիչների օրոք հաստատուն կերպով խաղաց հիմնական կազմում։ 2015 թվականի մայիսի 31-ին Պորտուգալիայի գավաթ 2014-15-ի եզրափակչի 14-րդ րոպեին «Բրագայի» ֆուտբոլիստ Ջեվանի դեմ կատարած խաղտման համար ստացավ կարմիր քարտ, բայց «Սպորտինգը» այնուամենայնիվ հաղթեց։

### Սաութհեմփթոն
2015 թվականի հունիսի 18-ին տեղափոխվեց անգլիական «Սաութհեմփթոն», կնքելով քառամյա պայմանագիր։ Տրանսֆերի արժեքը կազմեց 6,5 միլիոն եվրո։ Նոր ակումբում դեբյուտեց Եվրոպայի Լիգա 2015-16-ի երրորդ որակավոման փուլի շրջանակներում, հոլանդական «Վիտտես» ակումբի դեմ խաղում։

## Կարիերան հավաքականում
Սեդրիկը խաղացել է Պորտուգալիայի տարբեր տարիքային հավաքականներում։ Ազգային հավաքականում դեբյուտել է 2014 թվականի հոկտեմբերի 11-ին, Ֆրանսիայի դեմ խաղում։

## Ակումբային վիճակագրություն

## Մրցանակներ
**Սպորտինգ**
* Պորտուգալիայի գավաթ՝ 2014-15
**Ակադեմիկա**
* Պորտուգալիայի գավաթ՝ 2011-12

## Ծանոթագրություններ

## Արտաքին հղումներ
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Արսենալի ֆուտբոլիստներ
Կատեգորիա:Ֆուլհեմի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Լեոն Բլյում

**Լեոն Բլյում** (, ), ֆրանսիական քաղաքական և պետական գործիչ, ֆրանսիական սոցիալիստական կուսակցության (ՍՖԻՕ) պարագլուխ 1920։

## Կենսագրություն
Բլյումը եղել է թատերական և գրական քննադատ։ 19-րդ դարի 90-ական թվականներից վերջերին հարել է սոցիալիստական շարժմանը, 1902 թվականին մտել Ժ․ Ժորեսի գլխավորած ֆրանսիական սոցիալիստական կուսակցության մեջ։ 1919 թվականին առաջին անգամ ընտրվել է դեպուտատների պալատում։ Բլյումը հանդես եկավ ՍՖԻՕ–ի Կոմինտերնին միանալու դեմ և նրա պառակտման (1920) թվականին գլխավոր կազմակերպիչներից էր։ 1928 թվականից ՍՖԻՕ–ի կենտրոնական օրգան «Պոպյուլեր դե Փարի» թերթի քաղաքական տնօրենն էր։ 1936 թվականի հունիսից մինչև 1937 թվականը հունիսը և 1938 թվականի մարտ–ապրիլին Բլյումը գլխավորել է ժողովրդական ճակատի կառավարությունը, որն իսպանական գործին «չմիջամտելու» իր քաղաքականությամբ նպաստեց ֆաշիզմի կողմից հանրապետական Իսպանիայի տապալմանը (1939)։ 1946 թվականի դեկտեմբերից մինչև 1947 թվականի հունվարը դարձյալ գլխավորում էր կառավարությունը, որը գաղութային պատերազմ սանձազերծեց Վիետնամում։ Արտաքին քաղաքականության մեջ Բլյումը պրոամերիկյան և հակասովետական դիրքորոշում ուներ, կոչ էր անում հրաժարվել մարքսիստական վփլիսոփայությունից՝ նրան հակադրելով «հումանիստական սոցիալիզմի» իր տեսությունը։

## Ծանոթագրություններ

## Արտաքին հղումներ
* Leon Blum Archive at marxists.org
* Maison de Léon et Jeanne Blum 
* Cercle Léon Blum  (in French)

Կատեգորիա:Ֆրանսիայի քաղաքական գործիչներ
Կատեգորիա:Ֆրանսիայի վարչապետներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի պետական գործիչներ
Կատեգորիա:Ֆրանսիացի դիվանագետներ
Կատեգորիա:Ֆրանսիացի լրագրողներ
Կատեգորիա:Ֆրանսիացի գրաքննադատներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի իրավաբաններ
Կատեգորիա:Ֆրանսիացի իրավապաշտաններ
Կատեգորիա:Ֆրանսիայի նախարարներ
Կատեգորիա:Ֆրանսիացի գրողներ
Կատեգորիա:Հրեա քաղաքական գործիչներ
Կատեգորիա:Ֆրանսիացի սոցիալիստներ
Կատեգորիա:Ֆրանսիայի հրեաներ
Կատեգորիա:Ֆրանսիայի արտաքին գործերի նախարարներ
Կատեգորիա:Ֆրանսիացի փաստաբաններ
Դմիտրի Բլոխինցև

**Դմիտրի Իվանովիչ Բլոխինցև** (), սովետական ֆիզիկոս, ԽՍՀՄ գիտությունների ակադեմիայի թղթակից անդամ (1958), սոցիալիստական աշխատանքի հերոս (1956)։ ԽՄԿԿ անդամ (1943)։

## Կենսագրություն
Բլոխինցև Դմիտրի Իվանովիչը 1930 թվականին ավարտել է Մոսկվայի պետական համալսարանը։ 1936 թվականից եղել է նույն համալսարանի պրոֆեսոր։ Բլոխինցևը ղեկավարել է աշխարհում առաջին ատոմային էլեկտրակայանի նախագծումն ու կառուցումը։ 1956-1965 թթ. եղել է Միջուկային հետազոտությունների միացյալ ինստիտուտի (Դուբնա) տնօրեն, 1965 թվականից՝ նույն ինստիտուտի տեսական ֆիզիկայի լաբորատորիայի տնօրենն էր։ Դմիտրիի առաջին գիտական աշխատանքները նվիրված էին պինդ մարմնի քվանտային տեսությանը, կիսահաղորդիչներին բնորոշ երևույթների ուսումնասիրությանը, շարժվող անհամասեռ միջավայրերի ձայնագիտությանը և քվանտային մեխանիկային։ 1947 թվականից զբաղվում է միջուկային տեխնիկայի և տարրական մասնիկների տեսության պրոբլեմներով։ Բլոխինցև քվանտային մեխանիկայի ԽՍՀՄ-ում առաջին դասագրքի հեղինակն է։

## Պարգևներ
Արժանացել է ԽՍՀՄ պետական (1952) և Լենինյան (1957) մրցանակների։ Պարգևատրվել է Լենինի չորս, Աշխատանքային կարմիր դրոշի շքանշաններով և մեդալներով։

## Ծանոթագրություններ

Կատեգորիա:Ֆիզիկոսներ այբբենական կարգով
Կատեգորիա:ԽՄԿԿ անդամներ
Կատեգորիա:20-րդ դարի ֆիզիկոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Կունցևոյի գերեզմանատանը թաղվածներ
Կատեգորիա:Ռուս ֆիզիկոսներ
Կատեգորիա:Մոսկվայի պետական համալսարանի դասախոսներ
Կատեգորիա:ԽՍՀՄ ԳԱ թղթակից անդամներ
Կատեգորիա:Խորհրդային ֆիզիկոսներ
Կատեգորիա:Հունգարիայի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Խորհրդային գիտնականներ
Կատեգորիա:ԽՄԿԿ 22-րդ համագումարի պատվիրակներ
Մաուրիսիո Պինիլիա

**Մաուրիսիո Պինիլիա** (, փետրվարի 4 1984, Սանտյագո, Չիլի), չիլիացի ֆուտբոլիստ, իտալական «Ատալանտայի» և Չիլիի հավաքականի հարձակվող։

## Կարիերա
Իր կարիերան սկսել է «Ունիվերսիդադ դե Չիլի» ակումբում, որտեղ հենց առաջին մրցաշրջանի 32 խաղում խփեց 20 գոլ։ Այսպիսի տպավորիչ մեկնարկից հետո նրան 2,8 միլիոն դոլարով գնում է Միլանի «Ինտերը»։ Բայց մրցաշրջանը սկսում է «Կիևոյում», որտեղ հանձնվել էր վարձակալման։ 2004 թվականի ձմռանը Մաուրիսիոն վարձակալակն իրավունքներով տեղափոխվեց իսպանական «Սելտա»։

2004 թվականի ամռանը Լիսաբոնի «Սպորտինգը» ձեռք է բերում չիլիացու իրավունքների կեսը։ 20 խաղում 5 գոլ` այսպիսին էր Պինիլիայի ցուցանիշը Պորտուգալիայում անցկացրած 1,5 տարում, և 2006 թվականի հունվարին նա վարձակալության հանձնվեց Սանտանդերի в «Ռասինգում»։ 2006 թվականի նոր մրցաշրջանը նա սկսեց շոտլանդական «Հարտ օֆ Միդլոտիանում», սակայն վնասվածքները չթողեցին նրան իր լավ կողմերով դրսևորել, և 2007 թվականին նա վարձակալվեց իր հայրենի «Ունիվերսիդադ դե Չիլիում»։ Խաղալով կեսմրցաշրջանը, նա վերադարձավ «Հարտս», միայն թե, դաշտում անցկացնելով ընդամենը երկու խաղ, վարձակալության հանձնվեց բրազիլական «Վասկո դա Գամայում»։ 2009 թվականի Մաուրիսիոն վերադարձավ Եվրոպա և սկսեց խաղալ Կիպրոսի «Ապոլոն» թիմում։

2009 թվականի օգոստոսին խաղացողը պայմանագիր կնքեց Սերիա В-ում հանդես եկող «Գրոսետոյի» հետ։ Մրցաշրջանի ընթացքում Պինիլիան դարձավ թիմի առաջնորդ և Սերիա B-ի լավագույն ռմբարկու` 24 խաղում խփելով 24 գոլ։ 2010 թվականի հունիսին նորություն տարածվեց նրա` «Պալերմո» տեղափոխվելու մասին։ Հուլիսի 11-ին նա տեղափոխվեց «ռոզաներոյի» շարքեր։ 2011 թվականի հունվարի 5-ին Պինիլյան ստացավ ոտնաթաթի 5-րդ ոսկրի կոտրվածք։

2011-12 մրցաշրջանում «Պալերմոյի» կամում խաղաց 12 խաղ` խփելով 2 գոլ։ 2012 թվականի հունվարի 25-ին վարձակալության հանձնվեց «Կալյարիում»` գնման իրավունքով։ Ակումբի կազմում դեբյուտեց ընդամենը երեք օր անց` 20-րդ տուրի «Միլանի» դեմ խաղում (0-3), իսկ երկրորդ խաղում նա խփեց իր առաջին գոլը, իսկ թիմը 4-2 հաշվով հաղթեց «Ռոմային»։

## Ազգային հավաքական
Առաջին թիմում Պինիլյան դեբյուտել է 2003 թվականի մարտի 30-ին` Պերուի դեմ խաղում և խփել իր առաջին գոլը (2-0)։

## Ծանոթագրություններ

## Արտաքին հղումներ
* 
* 
* 

Կատեգորիա:Ատալանտայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Չիլիացի ֆուտբոլիստներ
Կատեգորիա:Չիլիի հավաքականի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Սանտյագո քաղաքում ծնվածներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կալյարիի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Վասկո դա Գամայի ֆուտբոլիստներ
Գրացեր ՖԱ

**Գրացեր** կամ **ԳԱԿ** ավստրիական ֆուտբոլային ակումբ Գրաց քաղաքից։ Ակումբը հիմնադրվել է 1902 թվականի օգոստոսի 18-ին։ Թիմի հիմնական «ախոյանը» «*Ստուրմ Գրաց*» ֆուտբոլային ակումբը։ Թիմը Ավստրիայի Բունդեսլիգայի 2003/04 առաջնության չեմպիոնն է։ Թիմի տնային մարզադաշտը «UPC Արենան» է։

ԳԱԿ սպորտային կազմակերպությունը ունի նաև բասկետբոլի, լողի և թենիսի թիմեր։

## Մասնակցությունները այլ սպորտաձևերում
* ԳԱԿ հոկեյի թիմը առաջին անգամ հանդես է եկել Ավստրիայի առաջնությունում 1970/71 մրցաշրջանում։

## Մարզիչներ (2000-)
* Ռեիներ Հորգլ - 2000
* Վերներ Գրեգորիտց - 200-2001
* Քրիստիան Կեգլևիտց - 2001, 2002
* Դիետմար Պեգամ - 2007
* Հեինց Կարներ - 2010
* Պետեր Շտրոգեր - 2010 - 2011
* Ալես Չեհ - 2011-2012
* Գերնոր Փլեսենջեր - 2013

## Ձեռքբերումներ
* Ավստրիայի չեմպիոն - 2004
* Ավստրիայի գավաթակիր - 1981, 2000, 2002, 2004
* Ավստրիայի սուպերգավաթակիր - 2000, 2002
* Ավստրիայի առաջին լիգայի հաղթող - 1975/75, 199293, 1994/95

## «Շտուրմ Գրաց»-ի դեմ դերբիների արդյունքները
* Հանդիպումներ - 130
* Հաղթանակներ - 46
* Ոչ-ոքի - 42
* Պարտություններ - 42

## Ծանոթագրություններ

## Արտաքին հղումներ
* Պաշտոնական կայքը 
* Երկրպագուների կայքը
* Երկրպագուների կայքը 
* Երկրպագուների կայքը

Կատեգորիա:Ավստրիական ֆուտբոլային ակումբներ
Ռաֆայել Գերեյրու

**Ռաֆայել Ադելինու Ժոզե Գերեյրու** (, ), պորտուգալացի ֆուտբոլիստ, Պորտուգալիայի հավաքականի և գերմանական «Բորուսիա Դորտմունդ» ակումբի պաշտպան։ Ծնվել է պորտուգալացի գաղթականի և ֆրանսուհու ընտանիքում։ 2016 թվականի Եվրոպայի առաջնության չեմպիոն է։

## Ակումբային կարիերա
Գերեյրուն «Կան» ակումբի սանն է։ 2012 թվականի հուլիսի 27-ին «Գազելեկ» ակումբի դեմ խաղում նա դեբյուտել է Լիգա 2-ում։ 2013 թվականի փետրվարի 8-ին «Սեդանի» դեմ խաղում Ռաֆայելը խփեց իր առաջին գոլը «Կանում»։

Նույն թվականի ամռանը Գերեյրուն տեղափոխվեց «Լորյան»։ Տրանսֆերի արժեքը կազմեց 2,5 միլիոն եվրո։ Օգոստոսի 10-ին, «Լիլի» դեմ խաղում նա դեբյուտեց Լիգա 1-ում։ 2014 թվականի նոյեմբերի 1-ին «Պարի Սեն-Ժերմենի» դեմ խաղում Ռաֆայելը խփեց իր առաջին գոլը «Լորյանում»։

2016 թվականի հունիսի 16-ին Գերեյրուն «Բորուսիա Դորտմունդ» ակումբի հետ կնքեց քառամյա պայմանագիր, տրանֆերի արժեքը կազմեց 12 միլիոն եվրո (9.5 միլիոն ֆունտ)։

## Միջազգային կարիերա
2014 թվականի նոյեմբերի 18-ին Արգենտինայի դեմ ընկերական խաղում Գերեյրուն դեբյուտել է ազգային հավաքականում։ Այդ խաղում նա խփեց իր առաջին գոլը ազգային հավաքականում։

2015 թվականին Պորտուգալիայի երիտասարդական հավաքականի կազմում Ռաֆայելը Չեխիայի Եվրոպայի երիտասարդական առաջնությանը նվաճեց արծաթե մեդալներ։ Մրցաշարում նա խաղաց Անգլիայի, Իտալիայի, Գերմանիայի և երկու անգամ Շվեդիայի դեմ խաղերում։

## Ձեռքբերումներ
**Միջազգային**

 **Պորտուգալիա (Մ-20)**
* 20px|ոչմի|ձախ|Արծաթ Եվրոպայի երիտասարդական առաջնություն՝ 2015
 **Պորտուգալիա**
* 20px|ոչմի|ձախ|Ոսկի Ֆուտբոլի Եվրոպայի առաջնություն` 2016

## Անձնական կյանք
2014 թվականին Գերեյրուն հայտարարեց, որ երկրպագում է «Բենֆիկային», երազում է խաղալ «Ռեալ Մադրիդում», սիրած ֆուտբոլիստը Կրիշտիանու Ռոնալդուն է։

## Ծանոթագրություններ

## Արտաքին հղումներ
* L'Équipe stats
* Foot-National profile

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Կանի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆրանսիացի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Լը Կեր

**Լը Կեր** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04037։

## Բնակչություն
Համայնքի բնակչությունը 2008 թվականին կազմում էր 68 մարդ։

## Կլիմա

## Տնտեսություն
2007 թվականի տվյալներով 43 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 10-ը անգործ (ակտիվության ցուցանիշը 76,7 %, 1999 թվականին եղել է՝ 58,0 %)։ 33 աշխատունակ բնակիչներից 33-ը աշխատում էին (23 տղամարդ և 10 կին), անաշխատանք չկա։ 10 անգործ մարդկանցից 2-ը աշակերտներ կամ ուսանողներ են, 5-ը թոշակառու, 3-ը չէին աշխատում այլ պատճառներով։

## Տեսարժան վայրեր
* Սուրբ Միքայել Հրեշտակապետի ծխական եկեղեցի (XVII դար)
* Գիպսի և կրաքարի հին գործարան։ Պատմական հուշարձան

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բրայանտ Դանստոն

**Բրայանտ Քևին Դանստոն կրտսեր** (, ), ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս իտալական «Վիրտուս Բոլոնյա» բասկետբոլային ակումբում։

Հունական «Օլիմպիակոս» ակումբում ելույթներ ունենալու տարիներին երկու անգամ ճանաչվել է որպես «Եվրալիգայի լավագույն պաշտպան (2014, 2015)
», ինչպես նաև խաղացել առաջնության եզրափակչում։

Ակումբային կարիերայից զատ, հանդես է եկել նաև Հայաստանի բասկետբոլի ազգային հավաքականում։

## Վաղ կյանքը
Դանստոնը ծնվել է հարավային Կենտուկիում և մեծացել Նյու Յորքի Քուինս թաղամասում։ Ավարտել է «Սենթ Ջոնս» նախապատրաստական դպրոցը։

## Համալսարանային կարիերա
Դպրոցն ավարտելուց հետո Դանստոնն սկսում է հանդես գալ Ֆորդհեմի համալսարանի «Ռեմս» ուսանողական թիմում։

Համալսարանային ողջ կարիերայի ընթացքում Դանստոնն անցկացված ոչ մի հանդիպում բաց չի թողել՝ մասնակցություն ունենալով 120 խաղում և մեկնարկելով 118-ում։ Համալսարանային կարիերան Դանստոնն ավարտում է 1832 անձնական միավորով՝ դառնալով համալսարանի բոլոր ժամանակների փոխառաջատարը տվյալ ասպարեզում, ինչպես նաև 294 բլոկշոտով և 993 անդրադարձով համապատասխանաբար գրավում 1-ին և 3-րդ տեղերը։ Անձնական նվաճումներից զատ ընդգրկվել է նաև մի շարք համալսարանային խորհրդանշական հավաքականներում («All-Metropolitan», «All-Atlantic 10 Conference», «Atlantic 10 Conference All-Defensive»)։

## Պրոֆեսիոնալ կարիերա
2008 թվականին  սկսվել է Բրայանտ Դանթսոնի վերելքը բասկետբոլում հարավկորեական "Մոբիս Ֆոեբուս" ակումբում։

2010 թվականին դարձել է հունական "Արիս" ակումբի խաղացող։

2011 թվականի փետրվարից հանդես է եկել իսրաելական "Բնեյ Գերցլիա" և "Խապոել" (Խոլոն) ակումբներում։

2012 թվականի ամռանը հրավիրվել է "Վարեզե"։

2013 թվականին հունական "Օլիմպիակոս" ակումբի հետ երկու տարվա պայմանագիր է ստորագրել։

2015 թվականի հուլիսի 23-ին տեղափոխվել է թուրքական "Անադոլու Էֆես" ակումբ, 2022 թվականի հունիսի 16-ին այդ պայմանագիրը հերթական անգամ երկարացվել է։

2016-ի հունիսին հայտնի է դարձել, որ Բրայանտ Դանթսոնը հայկական անձնագիր է ստացել և փոքր երկրների Եվրոպայի առաջնությանը  խաղալու է Հայաստանի հավաքականի կազմում։ Հայաստանի հավաքականը հաղթանակ է տարել այդ առաջնությանը.։

## Ծանոթագրություններ

## Արտաքին հղումներ
* Էջը Euroleague.net կայքում
* Էջը «Սպորտս-ռեֆերենսում» 

Կատեգորիա:1986 ծնունդներ
Կատեգորիա:Մայիսի 28 ծնունդներ
Կատեգորիա:Ամերիկացի բասկետբոլիստներ
Լը Լոզե Յուբայ

**Լը Լոզե Յուբայ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լը Լոզե Յուբայ կանտոնի կազմի մեջ։ Կոմունայի շրջանը՝ Բարսելոննետ։

Համայնքի INSEE կոդ՝ 04102։

## Բնակչություն
Համայնքի բնակչությունը 2008 թվականին կազմում էր 230 մարդ։

## Տնտեսություն
2007 թվականի տվյալներով 157 աշխատունակ տարիքի մարդկանցից (15-64 տարեկան) 119-ը տնտեսապես ակտիվ էին, 38-ը անգործ (ակտիվության ցուցանիշը 75,8 %, 1999 թվականին եղել է՝ 62,1 %)։ 119 աշխատունակ բնակիչներից 102-ը աշխատում էին (63 տղամարդ և 39 կին), անաշխատանք էին 17 մարդ (10 տղամարդ 7 կին) ։ 38 անգործ մարդկանցից 8-ը աշակերտներ կամ ուսանողներ են, 22-ը թոշակառու, 8-ը չէին աշխատում այլ պատճառներով։

## Տեսարժան Վայրեր
* Դոլմեն Վիեր
* Սեն Լորան եկեղեցի (1715 թվական)
* Տուրնիկե դղյակ (XIV դար, ոչնչացվել է 1693 թվականին)
* Հռոմեական կամուրջ
* Մարտկոց Դուրմիյուզ (Մաժինոյի գիծի) մաս
*Ժամատուն՝ Դրանոմսկ, Սեն Պոլ, Սեն Պիեր, Սեն Ժոզեֆ

## Լուսանկարներ

Պատկեր:Le Lauzet-Ubaye - Eglise Saint-Laurent.JPG|Սեն Լորան եկեղեցի
Պատկեր:Le Lauzet-Ubaye - Pont romain du Lauzet 01.JPG|Հռոմեական կամուրջ
Պատկեր:Dolmen de Villard.jpg|Դոլմեն Վիեր
Պատկեր:Le Lauzet-Ubaye-panorama-DSCF8782.JPG|Լիճ Լը Լոզե


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մանոել Ալենկար

**Մանոելլ Ալենկար դո Մոնթե** (, , ), բրազիլացի ֆուտբոլիստ։ Խաղում է հարձակվողի դիրքում։ Հանդես է գալիս Բրազիլիայի հավաքականում։ 1916 թվականին մասնակցել է Հարավային Ամերիկայի առաջնությանը։ Այդ առաջնությունում ֆուտբոլիստը խաղացել է 3 խաղ և խփել 1 գոլ։

Ակումբային մակարդակով խաղացել է «Ամերիկանո», «Իպիրանգու», «Մաքքենզի կոլեժ» և «Սան Բենտու» ֆուտբոլային ակումբներում։

## Ծանոթագրություններ

## Արտաքին հղումներ
* Профиль на Самбафут
* Профиль на cbf.com

Կատեգորիա:1892 ծնունդներ
Կատեգորիա:Սեպտեմբերի 6 ծնունդներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Սան Բենտուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բերքատվություն

**Բերքատվություն**, մեկ միավոր տարածությունից ստացված բուսաբուծական արտադրանքի քանակ։ Բերքատվությունը մշակվող բույսի ունակությունն է՝ գոյացնելու հնարավոր առավելագույն քանակի օրգանական նյութեր։ Գյուղատնտեսությունը առանձին բույսերի բերքատվությունը որոշվում է տվյալ բույսի բուսաբանական, գենետիկական առանձնահատկություններով։ Օրինակ՝ ցորենի բերքատվությունը կախված է միավոր տարածությունում բույսերի հատիկների քանակից և խոշորությունից։ Բերքատվության վրա ազդում են հետևյալ գործոնները՝
* կլիմայական (բույսի աճի զարգացման առանձին փուլերին համապատասխան՝ ջերմություն, խոնավություն, լույս
* Հողային (չափավոր խոնավություն, անհրաժեշտ սննդատարրերի և օգտակար միկրոօրգանիզմների առկայություն)
* Կենսաբանական և ագրոտեխնիկական (հողի ճիշտ մշակում, պարարտացում, պայքար մոլախոտերի, հիվանդությունների և վնասատուների դեմ, բարձր բերքատու սորտերի մշակում, սերմանյութի բարձր ցուցանիշներ, ժամանակին ցանք, ցանքի չափավոր խտություն և խորություն, խնամք)։
* Կազմակերպչական (ճիշտ ցանքաշրջանառություն, կոլտնտեսությունների և սովետական տնտեսությունների ամրապնդում, աշխատանքի նյութական շահագրգռվածություն)

Կատեգորիա:Գյուղատնտեսություն
Baume et Mercier

**Baume et Mercier**, պրեմիում դասի ժամացույցների շվեյցարական արտադրող։ Ընկերությունը ստեղծվել է 1830 թվականին։ Ընկերության սեփականատերտերերն են Richemont, Cartier և Piaget ֆիրմաները։

## Պատմություն
Ընկերության պատմությունը սկսվում է 1542 թվականից, երբ ֆրանսիացի վարպետ Լուի Ժոզեֆ Բոմը ստեղծեց ժամացույցի սեփական մեխանիզմ։ 1610 թվականին շվեյցարական փոքրիկ Լե-Բուա գյուղում Լուի Ժոզեֆ Բոմը բացեց առաջին ատելյեն, որտեղ սկսեց վաճառել և վերանորոգել իր սեփական արտադրության ժամացույցները։ 1830 թվականին Լուի Վիկտոր և Պիեռ Ժոզեֆ Սելեստեն եղբայրները, շարունակելով իրենց նախապապ՝ Լուի Ժոզեֆ Բոմի գործը, Լե Բուայում հիմնեցին «Բաում եղբայրներ» () ընկերությունը։ 1834 թվականին Բոմ ընտանիքի անդամները հիմնադրել են «Société Baume Frères» ընկերությունը Յուրա կանտոնի Լե-Բուա գյուղում։ Սկզբում ընկերությունը թողարկել էր գրպանի ժամացույցներ։ 1840 թվականից Բոմ եղբայրները ստեղծեցին նոր կարգավորիչ համակարգ գրպանի ժամացույցների համար։ 1844 թվականին Ժոզեֆ Սելեստենը Բոմը () տեղափոխվեց Անգլիա, որպեսզի ընդլայնել իր բիզնեսը։ ժամերը անվանումներով «Waterloo», «Diviko» և «Sirdar» նաև վաճառվել են Ավստրալիայի և Նոր Զելանդիայի հեռավոր շուկաներում։

## Պատկերասրահ
 
LeRoy01.jpg
Riviera Sport 8724 Chronograph.jpg
Capeland watch.jpg
Galaxie watch.jpg 


## Ծանոթագրություններ

Կատեգորիա:Շվեյցարիայի ընկերություններ